ORDE do 25 de setembro de 2019 pola que se autoriza o cambio de domicilio por traslado de instalacións do centro autorizado de ensinanzas deportivas Safe Formación, de Ourense.
Consellería de Educación, Universidade e Formación Profesional — III. Outras disposicións — 10/10/2019

A titularidade do centro autorizado de ensinanzas deportivas (CAD) Safe Formación, de Ourense, solicita o cambio de domicilio por traslado de instalacións da avenida da Habana, número 54, 2, Ourense, á avenida de Buenos Aires, 40, baixo, da mesma cidade.
O Decreto 410/2003, do 6 de novembro, regula os requisitos e o procedemento para a autorización a centros privados e a centros públicos que non sexan de titularidade da Consellería de Educación e Ordenación Universitaria para impartir ensinanzas de técnicos deportivos na Comunidade Autónoma de Galicia; norma desenvolvida polas ordes da mesma consellería do 12 de abril de 2004 e do 23 de abril de 2004, nas que se determinan o procedemento de autorización e os requisitos mínimos dos espazos administrativos e docentes xenéricos cos que deben contar estes centros.
Por isto, por proposta da Dirección Xeral de Centros e Recursos Humanos,
Artigo 1. Cambio de domicilio por traslado de instalacións
Autorizar o cambio de domicilio por traslado de instalacións, da avenida da Habana, 54, 2, á avenida de Buenos Aires, 40, baixo, de Ourense, quedando o centro configurado como se sinala a seguir:
Denominación xenérica: centro autorizado de ensinanzas deportivas (CAD).
Denominación específica: Safe Formación.
Código do centro: 32020835.
Domicilio: avenida de Buenos Aires, 40 baixo.
Localidade: Ourense.
Concello: Ourense.
Código postal: 32004.
Provincia: Ourense.
Titular: Safe Educación y Formación, S.L.U.
Ensinanzas autorizadas:
Especialidade: deportes de inverno.
a) Grao medio.
• Técnico deportivo en esquí alpino.
• Técnico deportivo en esquí de fondo.
• Técnico deportivo en snowboard.
b) Grao superior.
• Técnico deportivo superior en esquí alpino.
• Técnico deportivo superior en esquí de fondo.
• Técnico deportivo superior en snowboard.
c) Ensinanzas a distancia.
Bloque común e complementario e o bloque común das actividades promovidas polas federacións deportivas.
Artigo 2. Inscrición no rexistro
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de setembro de 2019